Yötä toivon
Yötä toivon, päivää en mä siedä,
 sehän vaan on totta, todellisuutta,
 rauhattuutta, tuskaa, huolta uutta,
 onnea en olevankaan tiedä.

 Teitä toivon, yö ja tähtitarhat,
 päiväpaiste polttaapi vain pintaa,
 kaiho kumma vaivaa vain rintaa,
 siks on öiset ystäväni parhaat.

 Mullekin jos päivä paistaa voisi,
 lämmittää vois rintarankan, silloin
 laulaisin ma aamuin, päivin, illoin,
 silloin aika yönkin jättää oisi.